रूहुनु ने लेसेस्तारसयर को 4 रनों से हराया  
चैंपियन्स लीग ट्वेंटी-20 क्रिकेट टूर्नामेंट के क्वालीफायर में बुधवार को रूहुनु इलेवन ने लेसेस्तारसयर फोक्सेस को 4 रनों से हराया।
चैंपियन्स लीग ट्वेंटी-20 क्रिकेट टूर्नामेंट के क्वालीफायर में आज रूहुनु इलेवन ने लेसेस्तारसयर फोक्सेस को 4 रनों से हराया। रूहुनु की जीत में चंदीमल की 51 गेंदों में 62 रनों की नाबाद पारी की अहम भूमिका रही।  क्वालीफाईंग टूर्नामेंट में खेलने वाली छह में से तीन टीमों को मुख्य टूर्नामेंट में खेलने का मौका मिलेगा। क्वालीफाईंग से त्रिनिदाद एवं टोबैगो (वेस्टइंडीज) की टीम दो जीत के साथ मुख्य दौर में पहुंच चुकी है। उसने अपने पहले मुकाबले में श्रीलंका की रुहुना राइनोज को और दूसरे मुकाबले में इंग्लैंड की लीसेस्टरशायर टीम को हराया था।  अब ऑकलैंड (न्यूजीलैंड), रुहुना , कोलकाता नाइट राइडर्स (भारत), समरसेट और लीसेस्टरशायर टीमों में से दो मुख्य दौर में जगह बनाने के लिए प्रयासरत हैं। नाइट राइर्ड्स अगर मुख्य दौर में जगह बनाने में सफल रहती है तो इस दौर में खेलने वाली इंडियन प्रीमियर लीग (आईपीएल) की चौथी टीम होगी। नाइट राइर्ड्स टीम आईपीएल के चौथे संस्करण में चौथे स्थान पर रही थी।  मुख्य दौर का टूर्नामेंट 23 सितम्बर से खेला जाएगा, जिसमें क्वालीफाईंग से आने वाली तीन टीमों के अलावा आईपीएल और मौजूदा चैम्पियंस लीग चैम्पियन चेन्नई सुपर किंग्स, मुम्बई इंडियंस (भारत), रॉयल चैलेंजर्स बैंगलोर ( भारत), न्यू साउथ वेल्स (आस्ट्रेलिया), साउथ आस्ट्रेलिया (आस्ट्रेलिया), केप कोबराज (दक्षिण अफ्रीका) और वारियर्स (दक्षिण अफ्रीका) टीमें हिस्सा लेंगी।